Ջերոմ Կլապկա Ջերոմ

Ջերոմ Կլապկա Ջերոմ (, ), անգլիացի գրող-զավեշտաբան, «Punch» հանդեսի մշտական աշխատակից, 1892 - 1897 թվականներին՝ «Ծույլը» () և «Այսօր» () հանդեսների խմբագիր։ Ջերոմի բազմաթիվ ստեղծագործություններից առավելապես հայտնի է և աշխարհի բազմաթիվ լեզուներով է թարգմանվել «Երեքը մի նավակում (չհաշված շունը)» (Three Men in a Boat, 1889հայերեն թարգմանությունը՝ Երեքը մի նավակում (չհաշված շունը)։ Վիպակ / Ջերոմ Ք. Ջերոմ; Անգլ. թարգմ.՝ Ջ. Հովհաննիսյան; Խմբ.՝ Ա. Հովսեփյան; Վերջաբ.՝ Լ. Սամվելյան. - Երևան։ Սովետական գրող, 1982. - 221 էջ։) վիպակը։

 Կենսագրություն 
Եղել է ուսուցիչ, դերասան, երգիծական հանդեսների խմբագիր։ Ջերոմի առաջին ստեղծագործությունները («Բեմի վրա և բեմի ետևում», 1888 թ., «Բեմական աշխարհից», 1889 թ.) կապված են թատրոնի հետ։ Նրա ամենաճանաչված գործը «Երեքը մի նավակում (չհաշված շունը)» (1889 թ., հայ․ հրտ․ 1982 թ.) կատակերգական վիպակն է, որի շարունակությունն է «Երեքը հեծանիվով» (1900 թ.) վիպակը։

Ջերոմը հեղինակ է բազմաթիվ երգիծական պատմվածքների («Պարապ մարդու պարապ մտքերը», 1889 թ., «Մի ուխտագնացության օրագիր և վեց ուրվագիծ», 1891 թ.) ու պիեսների («Արևամուտ», 1888 թ., «Օրիորդ Հոբբսը», 1899 թ., «Չորրորդ հարկի կենվորը», 1908 թ.)։

Ջերոմի երգիծանքը բարեմիտ է, հաճախ՝ սենտիմենտալության ու բարոյախոսության հետ խառնված, թեման՝ ձախողակ մարդկանց մանր անհաջողությունները։

1894–1896 թվականների հայկական կոտորածների ժամանակ Ջերոմն իր զայրույթն է արտահայտել թուրք բարբարոսների ու նրանց «քաղաքակիրթ» հովանավորողների դեմ։

 Ծանոթագրություններ 

 Արտաքին հղումներ 
 «Երեքը մի նավակում (չհաշված շունը)»՝ գրապահարանում 
 Երեքը մի նավակում, չհաշված շունը

Կատեգորիա:Անգլիացի գրողներ
Կատեգորիա:Գրողներ այբբենական կարգով
Կատեգորիա:Անգլիացի լրագրողներ
Կատեգորիա:Երգիծաբաններ
Կատեգորիա:Անգլիացի դրամատուրգներ
Կատեգորիա:Ինքնակենսագիրներ
Կատեգորիա:19-րդ դարի անգլիացի վիպասաններ
Կատեգորիա:20-րդ դարի անգլիացի վիպասաններ
Կատեգորիա:Անգլիացի արձակագիրներ
Կատեգորիա:Անգլիացի վիպասաններ
Կատեգորիա:Անգլիացի մանկավարժներ
Կատեգորիա:Անգլիացի դերասաններ
Կատեգորիա:Կաթվածից մահացածներ